"La data de 05 martie a.c., în jurul orei 14:55, poliţiştii din cadrul Secţiei 3 Poliţie Rurală Sânandrei au fost sesizaţi prin apelul unic de urgenţă 112 cu privire la faptul că un bărbat în vârstă de 59 de ani, în timp ce efectua lucrări de săpare a unui şanţ de colectare a apei pluviale pe DJ693, la marginea localităţii Biled, ar fi fost surprins de un mal de pământ", a transmis IPJ Timiş.
"În cauză a fost întocmit un dosar penal sub aspectul săvârşirii infracţiunilor de ucidere din culpă, neluarea măsurilor de sănătate şi securitate în muncă şi nerespectarea măsurilor legale de securitate şi sănătate în muncă", a precizat IPJ Timiş.